Wittkopsbossel

Wittkopsbossel () is en Dörp in de Gemeen Scheeßl in’n Landkreis Rodenborg, Neddersassen. Binnen de Gemeen billt de Oort de polietsche Oortschop Wittkopsbossel.

To Wittkopsbossel höört von öllers ok de Oort Olenhöben mit to.

 Geografie 

Dat Water ut dat Rebeed flütt över Gravens un lüttjere Beken na de Meh-Au un den Alpershusener Möhlenbeek hen af.

De Naveröörd sünd Alpershusen un Sootel in’n Noordoosten, Olenhöben un Helsch in’n Oosten, Wenkeloh un Westeresch in’n Süüdoosten, Westerholt in’n Süden, Hetzweeg in’n Süüdwesten, Abbendörp un Heesdörp in’n Westen un Bockhorst, Badenhorst, Ehsdörp un Hatz in’n Noordwesten.

 Historie 

Wittkopsbossel kummt 1320 as Nortbostolt toeerst in en Göderlist von de Kark in Veern vör.

In’n Eersten Weltkrieg sünd ölven Soldaten ut Wittkopsbossel fullen oder vermisst un in’n Tweten Weltkrieg 16.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Heeßel in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort weer bet in dat fröhe 19. Johrhunnert opdeelt twüschen dat Amt Rodenborg un dat Amt Zeven. 1791 hebbt twee Hüüs to dat Amt Rodenborg tellt un dree to dat Amt Zeven. Later weer denn aver de kumplette Oort Deel von de Amtsvaagdie Scheeßl in dat Amt Rodenborg. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn.

De Oort hett fröher tohoop mit Hetzweeg, Jeersdörp, Olenhöben un Westeresch de Buurschop Westeresch billt, is aver in dat 19. Johrhunnert tohoop mit Olenhöben en egen Gemeen worrn, de later denn von 1964 bet 1974 Maat von de Samtgemeen Scheeßl weer. Mit de Gemeenreform in Neddersassen an’n 1. März 1974 is de Oort Deel von de Gemeen Scheeßl worrn is. Sietdem billt de Oort en Oortschop mit egen Oortsraad un Oortsbörgermeester.

 Inwahnertall 

 Religion 

Wittkopsbossel is evangeelsch-luthersch präägt un höört to dat Kaspel von de Lucas-Kark in Scheeßl. En Deel von de Hüüs hett bet in dat fröhe 19. Johrhunnert to dat Kaspel von de Allerhilligen-Kark in Elsdörp höört.

För de Kathoolschen is de Corpus-Christi-Kark in Rodenborg tostännig.

 Oortsraad 

Liddmaten
 2011:
 WG: Ralf Bade, Eckhard Frick, Dirk Lange, Karlheinz Meibohm, Sascha Oster, Kay-Uwe Rogge, Jürgen Witt
 2016:
 WG: Ralf Bade, Claudia Detjen, Eckhard Frick, Dirk Lange, Karlheinz Meibohm, Jens Willenbrock, Jürgen Witt

 Oortsbörgermeesters 

 Tied  Naam  Partei 2006–  Dirk Lange  WG

 Kultur 

En Denkmaal för de Fullenen ut de twee Weltkrieg’ steiht in Wittkopsbossel an de Hauptstraat.

 Verenen 

De Schüttenvereen Wittkopsbossel is 1919 grünnt worrn un de Heimatvereen 2005. Ok en Sportclub besteiht.

 Weertschop un Infrastruktur 

Wittkopsbossel hett en egene freewillige Füürwehr, de 1934 grünnt worrn is.

 Verkehr 

Dör Wittkopsbossel löppt de Kreisstraat 219, de in’n Noordoosten över Sootel na Homersen an de Landsstraat 130 ran geiht un in’n Süden över Hetzweeg an de L 131 un wieder na Westerholt un Rodenborg. De L 131 löppt in’n Noordwesten över Abbendörp na Elsdörp un Zeven un in’n Süüdoosten na Scheeßl an de Bundsstraat 75.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so acht Kilometer in’n Noordwesten von Wittkopsbossel an de L 131.

De nächste Bahnhoff is so bi söven Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen.

 Scholen 

De Kinner ut Wittkopsbossel gaht na de Grundschool Scheeßl. Ganz fröher güngen de Kinner na de Volksschool in Hetzweeg, later harr dat Dörp aver ok sien egen Volksschool.

 Footnoten 

Kategorie:Oort
Kategorie:Landkreis Rodenborg (Wümm)